Rakkaus on lumivalkoinen (kappale)

Rakkaus on lumivalkoinen on Yö-yhtyeen kappale vuodelta 2003. Jussi Hakulisen säveltämä ja sanoittama laulu on yhtyeen tunnetuimpia ja suurimpia hittejä vuonna 1984 julkaistun "Joutsenlaulun" ohella. Siitä ovat omia versioitaan tehneet myös lukuisat muut artistit. Kappale ilmestyi alun perin helmikuussa 2003, jolloin se julkaistiin sekä singlenä, että samannimisellä albumilla. Vuonna 2011 "Rakkaus on lumivalkoinen" valittiin radioasema Iskelmän yleisöäänestyksessä Yön parhaaksi kappaleeksi ennen "Joutsenlaulua".

 Taustaa 
Jussi Hakulinen on kertonut säveltäneensä kappaleen ollessaan kesäkuussa 2002 lomamatkalla Espanjan Saloussa yhdessä perheensä kanssa. Laulun kertosäe ja melodia tulivat hänen mieleensä kävelyretken aikana, jonka jälkeen Hakulinen palasi nopeasti hotellille ja näppäili melodian kännykän soittoääneksi. Samalla hän teki lauluun myös pari säkeistöä, mutta soinnut Hakulinen kirjoitti vasta Suomessa. Valmiin kappaleen sisältäneen demo-CD:n hän toimitti yhtyeelle heinäkuun alussa. Yö otti laulun keikkaohjelmistoonsa jo kesän 2002 aikana, mutta päätti julkaista syksyllä äänitetyn kappaleen singlenä vasta talvella 2003, jotta siitä ehdittäisiin saada miksausvaiheessa aikaiseksi tarpeeksi hyvä versio.Lindholm, Olli ja Rantanen, Ilpo: Yhden Yön tarina, s. 215, 255. WSOY 2007. .

Hakulinen on kertonut ensin ajatelleensa laulun nimeksi Ihmiselon ihanuus ja kurjuus, joka on myös F. E. Sillanpään romaani, mutta päätyneensä lopulta ottamaan sen kertosäkeen alusta. Hakulisen mukaan laulutekstissä on kaksi rinnakkain kulkevaa teemaa. Toinen on kaiken peittävä rakastumisen tunne ja toinen taas kaiken, jopa uskon, menettäminen. Siihen kappaleessa viittaa rivi "pihamaalla katson miten kaunis voikaan olla maa, vaikkei ole Jumalaa". Hän on kutsunut laulua "toiseksi isoksi kappaleeksi" ja "totaaliseksi biisiksi", josta oli haaveillut "Joutsenlaulusta" lähtien jo 15 vuoden ajanYön kommentit "Rakkaus on lumivalkoinen" levystä Likaiset Legendat. Viitattu 8.5.2015. ja pitää niitä myös ainoina tekeminään hitteinä.

 Yön single 

Rakkaus on lumivalkoinen äänitettiin syksyllä 2002 samannimisen albumin sessioiden yhteydessä. Tuottajana oli yhtyeen kosketinsoittaja Mikko Kangasjärvi ja miksaajana Dan Tigerstedt. Kappaleeseen otettiin Yön soittajien lisäksi mukaan kapellimestari Tapani Purasen johtama jousiorkesteri, jolle sovituksen teki Anssi Tikanmäki ja kertosäkeessä puolestaan kuullaan Daffy Terävän keksimä kitara-arpeggio.RAKKAUS ON LUMIVALKOINEN Likaiset Legendat. Viitattu 8.5.2015. Laulusta tehdyn musiikkivideon ohjasi Jukka Takalo.

Helmikuussa 2003 julkaistu single nousi Suomen viralliselle listalle yhdeksän viikon ajaksi ja oli korkeimmillaan sijalla viisi.Yö: Rakkaus on lumivalkoinen  Musiikkituottajat. Viitattu 8.5.2015. Sen toinen kappale Kanssas oon on myöhemmin julkaistu vuoden 2006 kokoelmalla Yön valoisa puoli.

 Muusikot 
Yö
Olli Lindholm – laulu
Daffy Terävä – kitara 
Jukka Lewis – basso, kitara,  taustalaulu
Antti Mäkinen – rummut
Mikko Kangasjärvi – kosketinsoittimet, haitari, taustalaulu
Vierailijat
Jari Latomaa – kitara, kosketinsoittimet, taustalaulu (1)
Jari Yliaho – taustalaulu (1)
Tapani Puranen – kapellimestari (1) 
Siri Heinonen-Nevala – viulu (1)
Heidi Kuula – viulu (1)
Janne Marttila – viulu (1)
Anu Matilainen – viulu (1)
Seppo Suikkanen – viulu (1)
Vitali Torkkeli – viulu (1)
Kimmo Tullila – viulu (1)
Martti Wiklund – viulu (1)

 Kappaleet 

 Konserttitallenteet 
Kappaleen liveversioita on julkaistu vuoden 2003 albumilla Yhden yön tarinoita, joka nauhoitettiin Tampere-talon konsertissa ja vuonna 2006 Raumanmeren juhannuksessa äänitetyllä levyllä Kolmen illan varietee sekä vuoden 2011 Kiitos ja kunnia live – Hartwall Areena 10.12.2011 DVD:llä.

 Muiden artistien versioita 
Kappaleen ovat levyttäneet Yön lisäksi myös lukuisat muut artistit. Tunnetuimpia ovat Suvi Teräsniskan versio hänen Yö-tribuuttialbumillaan Hän tanssi kanssa enkeleiden (2013) sekä Miss Saanan versio, joka kuullaan Neil Hardwickin elokuvassa Jos rakastat (2009). Kappale on suosittu laulu erityisesti mieskuorojen keskuudessa. Sen ovat levyllä julkaisseet ainakin Canto Finlandia albumillaan Canto Finlandia III (2003),CANTO FINLANDIA III Fono-äänitetietokanta. Viitattu 8.5.2015. Aikamiehet kokoelmalla Kullatut muistot 1964–2004 (2004),Rakkaus on lumivalkoinen Fono-äänitetietokanta. Viitattu 8.5.2015. sekä Salon viihdelaulajat (2012)Rakkaus on lumivalkoinen Fono-äänitetietokanta. Viitattu 8.5.2015. ja Euran Työväen Laulajat (2014).Rakkaus on lumivalkoinen Fono-äänitetietokanta. Viitattu 8.5.2015. 

Savon murteella lauletun version kappaleesta teki Jamppa Kääriäinen vuonna 2010, ruotsinkielisen käännöksen En liten tid levytti Teddy Granroth 2012En liten tid (= Rakkaus on lumivalkoinen) Fono-äänitetietokanta. Viitattu 8.5.2015. ja englanninkielisen Love me like you never did before Jessica Wolff 2014. Se on myös mukana Smurffien albumilla Megaidolit Vol 12 (2004) nimellä Smurffimaa on lumivalkoinen.Smurffimaa on lumivalkoinen (= Rakkaus on lumivalkoinen) Fono-äänitetietokanta. Viitattu 8.5.2015.

Robin esitti Rakkaus on lumivalkoisen Vain elämää -televisiosarjan kuudennen kauden avausjaksossa. Hakulinen teki tarjouksen, että sen saa esittää 10 000 eurolla tai 15 000 eurolla, jos haluaa jättää vaikkei ole Jumalaa -kohdan pois. Kappaleesta maksettiin kalliimpi hinta.

 Lähteet 
YÖ: Rakkaus on lumivalkoinen Finnmusic.
Rakkaus on lumivalkoinen Likaiset Legendat.

Viitteet

Luokka:Yön kappaleet
Luokka:Vuoden 2003 kappaleet